
Au  sortir  d?un  repas  5  dans  votre  sein  paisible  5 
Quel  ordre  renouyelle  un  combat  invisible  ? 

Et  quel  heurenx  yainqueur  a  pu  si  promptement 
Chercber^  saisir,  dompter ,  broyer  cet  aliment , 

Qui  bientot  liqueur  douce,  ira  de  veine  en  veine 
Se  confondre  en  son  cours  dans  le  sang  qui  Pentraine? 

R  ACINE  fils,  * 


DISSERTATIO 


PHYSIOLOGICA  -MEDICA  IN  AUGURALIS 

DE  DIGESTIONE. 


I.  JL/igestio  physiologis  audit  functio  animantibus  propria  ,  qua 
alimenta  in  apparatum  digestivum  introducuntur  ,  ibique  ita  ela¬ 
borantur  ,  ut  eorum  pars  una  nutritioni  et  incremento  inserviat  ; 
altera  vero,  principio  alibili  orbata,  sub  forma  fecum  eliminetur. 

IL  Hanc  complexam  admodum  functionem  physiologice  tantum 
delibare  sinunt  harum  paginarum  arcti  cancelli.  Quae  itaque  in  hoc 
specimine  multa  desiderari  queunt ,  ingenio  suo  facile  supplebit 
physiologus  lector;  quem  caeterum  ,  quidquid  hic  fere  reperiet ,  ad 
hominem  adultum  spectare,  et  non  meo,  sed  omnis  aevi  magno¬ 
rum  in  arte  virorum  uberrimo  fonte  haustum  esse,  praemonere 
vix  necessum  existimavi. 

III.  Quaedam  de  apparatu  digestivo  in  universum  praemittere 
instituti  nostri  ratio  poscit.  Sed  ad  pauca  redire  mens  est ;  quum 
de  singulis  organis,  quantum  res  exigit,  suo  loco  dicturi  simus. 


IV.  Apparatus  digestivus  ab  ore  ad  anum  usque  extensus,  gyris 
et  curvaturis  in  abdomine  procedens,  tubus  est  continuus,  in  cujus 
cavo  variarum  glandularum  circumjacentium  hiant  ductus  excre- 
tarii,  varii  ordinis  liquores  ab  ipsis  glandulis  secretos  alimentis  af¬ 
fundendo  dicati.  Qua  quidem  commixtione  alimenta  diversas  vi¬ 
cissitudines  subire  debent ,  antequam  assimilationi  apta  evadunt. 

V.  Tres  sunt  tunicae  totum  tractum  intestinalem  in  genere  consti¬ 
tuentes,  scilicet  :  serosa ,  musculosa  et  mucosa . 

Serosa ,  extima,  a  membranis  serosis  ,  pleura  in  thorace,  peri¬ 
tonaeo  in  abdomine,  quasi  per  accidens  suggeritur. 

Musculosa ,  media,  ex  stratis  fibrarum  longitudinalium  et  cir- 

t 

cularium  contexta  est. 

Mucosa ,  intima,  mollis,  spongiosa,  porosa,  in  innumeras  com¬ 
plicata  rugas ,  cryptas  occultat  mucum  secernentes ,  quo  interior 
ejus  superficies  continuo  obducitur.  Hae  tres  membranae  ope  telae 
cellulosae,  in  qua  adeps  non  accumulatur,  cum  invicem  conjun¬ 
guntur. 

VI.  Tubus  digestivus  in  variis  animantibus  differt  pro  variis, 
quibus  vescuntur,  substantiis  alimentariis.  Quo  enim  magis  hae  ab 
animali  indole  abludunt,  eo  diutius  ipsis  in  corpore  morandum 
est,  ut  debitas  mutationes  subeat.  Propterea  herbivororum  intesti¬ 
num  valde  longum  et  amplum;  carnivororum  autem  breve  et  an¬ 
gustum  reperitur.  Inter  haec  duo  extrema  hominem  medium  te¬ 
nere,  adeoque  omnivorum  esse,  cum  deducto  ab  intestinorum  den¬ 
tiumque  fabrica  ratiocinio,  tum  etiam  quotidiana  observatione  edo¬ 
cemur. 

VII.  In  homine  quintupla  vel  sextupla  totius  corporis  longitu- 


(  7  ) 

eline  gaudet  tubus  digestivus ,  duabus  extremitatibus  voluntati  sub¬ 
jectis  patens  ,  esetera  portione  ejus  imperio  substracta.  Non  incom¬ 
mode  in  sex  sequentes  partes  tubus  hic  dispertitur  ;  quae  sunt  : 
i.°  os;  2.°  pharynx  cum  aesophago  ;  3.°  ventriculus;  4»°  duode¬ 
num  ;  5.°  intestinum  tenue ;  6.°  intestinum  crassum.  Hoc  ordine 
digestionis  phaenomena,  dum  pauca  de  alimentis  et  potulentis,  de 

lame  et  siti  praemissa  fuerint ,  prosequemur. 

**  * 

De  Alimentis . 

VKI.  Alimentorum  nomine  veniunt  omnes  substantiae  naturales , 
quee  in  apparatum  digestivum  introducta  ,  talem  ibi  formam  ac¬ 
quirere  valent,  qua  opus  est  ut  nutritioni  et  incremento  inserviant» 
Hae  substantiae  desumuntur  ab  animalibus,  et  a  vegetabilibus. 

IX.  Sive  homo  utatur  victu  vegetabili,  sive  animali,  idem  se  nu¬ 
per  ab  organis  separatur  principium  nutritivum.  Eo  sensu  dixit 
Hippocrates  :  Unicum  alimentum  varice  autem  alimentorum  spe¬ 
cies.  Gummi  se  ne  gal  licum  sacclia  rumque  magnam  cum  hoc  prin¬ 
cipio  analogiam  habere  nonnullorum  illustrium  chemicorum  veri¬ 
similis  est  sententia.  Mauros  nomades  hoc  solo  gummi  vivere  tes¬ 
tatur  Adanson  (i);  plurimos  senes  decrepitos  solo  fere  saccharo 
existentiam  suam  protraxisse  cel.  Richerandum  (2)  frequens  obser¬ 
vatio  docuit. 


(1)  Mern.  de  PAcademie  des  Sciences  de  Paris,  an.  1778,  p.  26, 

(2)  Nouy.  Elera.  dc  Physial,,  tom.  1.  pag.  16P  ,  editiou. 


( 


1 


X.  Verum  quidem  est  substantias  animales  sub  pari  volumine 
pluribus  scatere  particulis  alibilibus,  quam  substantiae  vegetabiles 
in  genere  consideratae:  sed  determinare  utra  harum  duarum  spe- 
cierum  disgestu  sit  facilior  ,  hic  labor,  hoc  opus.  Animalem  dicet 
cel.  Richerandus  (i);  quia  haec  ad  naturam  nostram  propius  acce¬ 
dit;  vegetabilem  autem  putabit  cl.  Broussaeus  (2);  quia  D.r  Sar- 
landiere  in  tribus  subjectis  anus  artificiales  ferentibus  ,  substantias 
vegetabiles  multo  breviori  temporis  spatio  quam  animales  excretas 
observavit.  Quidquid  desuper  sit,  in  hocce  nostro  temperato  Bel¬ 
gio  plurimos  infimae  sortis  homines  unice  fere  vegetabilibus  sanio¬ 
rem  vegetioremque  vitam  sustentare  quam  illi  divites  qui  ingenti 
quotidie  dapum  varietate  ex  utroque  organico  regno  parata  luxu¬ 
riantur  ,  quis  est  qui  non  viderit?  Praeterea  victum  vegetabilem  ab 
incolis  regionum  calidarum ,  animalem  vero  a  septentrionalibus 
praeferri  constat. 

De  Potulentis. 

•  ■  \ 

XI.  Inter  saluberrimos  maximeque  naturales  potus  merito  repu¬ 
tatur  aqua  fontana  ,  quae  aere  salibusque  satis  sit  gravis ,  ut  ali¬ 
menta  diluere,  ventriculumque  ad  perfectam  digestionem  excitare 
valeat.  Hanc  igitur  aquam  et  distillatae,  et  pluviali  praeponendam 
esse  apparet. 

XII.  Aqua  parum  acidulata,  vinum  Rhenanum  ,  cerevisia  alba 


(1)  Op.  cit. ,  pag.  159. 

(2)  Physiol. ,  vol.  11 ,  pag.  128  et  seq.  ed.  1825. 


Lovaniensis,  Hougardiensis,  Lirensis  duplicem  hanc  aquae  fonta¬ 
nae  proprietatem  altiori  gradu  possident;  praeterea  sitim  compescere, 
diuresimque  promovere  magis  apta  reperta  sunt. 

XIII.  Potus  qui  principia  nutritiva,  justa  proportione,  cum  aqua 
soluta  tenent,  oeconomiae  animali  triplici  titulo  prosunt;  scilicet: 
alimenta  diluendo,  organa  stimulando,  corporique  nutrimentum 
praebendo.  Huc  spectant  plurima  vina  Gallica,  qualia  sunt  :  Burdi- 
galense,  Turonense  ,  etc.  etc.  Cerevisiae  Bruxellenses  ,  Gandavenses  , 
similesque. 

XIV.  Cerevisi  ae  Lovaniensis  Peetermannica  ,  Diesthemiensisque 
duplex  dicta,  palato  alioquin  gratissimae,  nimio  principio  saccha- 
rino  ,  adeoque  nutritivo  scatere  mihi  videntur,  ut  inter  comeden¬ 
dum,  tam  tuto  quam  Bruxellensis,  similisve  adhiberi  queant.  De 
illis  etiarn  dixit  cel.  Wauters:  ces  hieres  etant  douces  et  demulcen¬ 
tes  ,  ne  stimulant  presque  pas  V es  tomae,  y  restent  long-temps  et  s’y 
rechauffent  ^fermentent  et  etendent  heaucoup  ce  viscere ,  tellement  que 
plusieurs  buveurs  doivent  prendre  quelquefois  un  verre  de  liqueur 
pour  le  decharger  (i).  Quid?  quod  illas  cum  vinis  Hispanicis,  si  ab 
horum  generositate  recesseris  ,  non  inepte  comparari  posse  autu¬ 
mamus.  Atqui  vina  Hispanica,  principio  suo  saccharino,  famem 
potius  quam  sitim  sedare  putat  supra  laudatus  Richerandus  (2)  ; 
ergo  mirum  non  est  tot  turgida  ora ,  tot  proeminentes  et  obesos 
ventres  apud  strenuos  illorum  liquorum  potatores  inveniri. 


(2)  Dissert.  sur  l’uytzet,  pag.  5 1,  Gand  ,  thermidor  an  vi. 
(1)  Op.  cit.,  pag.  167. 


(  ) 

De  Fame  et  siti,  sive  de  Appetentia. 

XV.  Appetentia  internus  est  et  sui  generis  sensus,  qui  de  inge¬ 
rendorum  alimentorum  solidorum  ,  vel  liquidorum  necessitate  nos 
monet.  In  primo  casu  fames ,  in  altero  sitis  appellatur. 

XVI.  Famis  sensationem  in  ventriculo  sedem  habere  unanimis 
est  physiologorum  consensus  ;  sed  causa  ejus  proxima  ab  ipsis  licet 
saepius  agitata,  haud  firmo  adhuc  innititur  talo.  Hinc  ortis  con¬ 
troversiis  inhaerere  vetant  hujus  dissertationis  angustiae:  in  sequen¬ 
tem  tamen  cel.  Broussaei  opinionem  me  proclivem  fatear  oportet. 

XVII.  In  indigentia  materiarum  nutritivarum  posita  est  famis. 
Exercitatio  materiem  animalem  liberam  et  mobilem  sejungit  et  ex¬ 
haurit;  nullam  amplius  substantiam  reficientem  invenit  materies 
fixa;  desunt  fluidis  sufficientia  stimulantia  chemiae  viventi  accom¬ 
modata;  huic  itaque  detrimentum  affertur,  et  hinc  omnis  penuriae 
fons  et  origo.  Tunc  nervosa  materiei  fixae  portio  peculiarem  sti¬ 
mulationem  ad  cerebrum  deferendam  experitur.  Quomodocumque 
etiam  haec  stimulatio  nascatur,  illud  equidem  certum  est,  quod 
centrum  perceptionis  hanc  illico  ad  ventriculum  referat.  Ad  hoc  vis¬ 
cus  confluere  tunc  videntur  omnes  stimulationes  famelicae,  quae  a 
defectu  materiarum  nutritivarum  in  variis  corporis  partibus  natales 
ducunt.  Centrum  perceptionis  eodem  tempore  stomachum  tali  do¬ 
lore  affici  judicat ,  qualis  alimentorum  desiderium  producit.  Ergo 
ab  ipso  organo  assimilationi  materiarum  reficientium  dicato  proficisci¬ 
tur  sensus,  quo  animal  ad  has  materias  quaerendas  impellitur  (i). 


(i)  Vide  Broussais ,  Physiol. ,  yol,  ii  ?  pag.  n5,  1825* 


(  11  ) 

XVIII.  Sitim  in  et  circa  pharyngem  sedem  suam  collocasse  quis¬ 
que  in  semetipso  experitur,  dum  molestissima  faucium  siccitate, 
cum  a  diuturniore  potulentorum  abstinentia,  tum  ab  acrium  salino- 
rumve  ingestione ,  orta  torquetur.  Perinde  ac  famis,  causa  sitis  proxi¬ 
ma  licet  nos  fugiat ,  naturalem  tamen  sitim  materiei  aquosae  in 
sanguine  defectui  originem  debere  prono  fluit  alveo. 

XIX.  Famis  sitisque  stimulo  ut  satisfaciamus,  ab  una  parte  in¬ 
tolerando  cruciatu,  ab  altera  dulcissimis  appetitus  illecebris  inci¬ 
tamur.  Multifaria  harum  sensationum  phoenomena  bic  enarrare 
longior  foret  via ,  neque  instituti  nostri  ambitum  ingreditur.  Ad 
propositum  itaque  redeamus. 

Digestionis  phaenomena  obvia  in  ore  sive  alimentorum 
prehensio  gustatio  ^  manducatio  3  insahvatio • 

XX.  Oris  cavum  superius  mandibula  superiore,  inferius  mandi¬ 
bula  inferiore,  planoque  musculoso ,  et  lateraliter  genis  constituitur. 
Quaeque  harum  mandibularum  triplicis  generis  dentibus  nempe 
incisoribus,  laniariis  sive  caninis,  rnolaribusque  munitur.  Superior 
maxilla  e  qaatuor  ossibus  conflata  capiti  harmonia  adnectitur  ; 
inferior  uno  osse  constans,  articulo  medium  inter  arthrodiam  et 
ginglymum  tenente,  cum  basi  cranii  jungitur. 

XXI.  Cernuntur  in  ore  binae  aperturae  digestioni  inservientes  ; 
quarum  anterior,  labiis  figurata  ,  alimentis  recipiendis  destinatur  : 
posterior  cum  pharynge  communicans,  ipsis  transitum  praebet,  et 
isthmus  faucium  audit. 

XXII.  Cavitati  orali  termini  sui  sunt:  superius  palatum,  poste*» 
rius  velum  palatinum,  anterius  labia,  a  latere  genae,  inferius  planum 
musculosum;  cui  praecipuum  gustus  organum,  lingua,  postrorsum  ossi 
hyoidi  adhaerens,  incumbit. 

XXIII.  Totam  hancce  cavitatem  investit  membrana  mucum  con¬ 
tinuo  secernens;  et  in  ejus  vicinia  reperiuritur  glandulae  conglome¬ 
ratae,  parotides,  submaxillares  ,  sublinguales,  salivam  sequestrantes, 
et  in  oris  concamerationem  praecipue  masticationis  tempore  ,  per 
suos  ductus  excretorios  effundentes. 

XXIV.  Homo  membrorum  anteriorum  ministerio  alimenta  ori 
admovet;  os  ad  illa  recipienda  maxillarum  abductione  aperitur; 
alimenta  in  ejus  cavum  deponuntur,  retinenturque  ;  dum  in  teri  rn 
os  maxillarum  adductione  clauditur  ,  et  arcus  dentares  labiaque 
impediunt  quominus  alimenta  ex  oris  cavo  dilabantur.  Videamus 
nunc  quibus  potentiis  maxillarum  illa  abductio  et  adductio  con¬ 
tingat. 

XXV.  Inferior  maxilla,  voluntate  relaxatis  musculis  adductori¬ 
bus  ,  temporalibus ,  masseteribus  et  pterigoideis  (temporo ,  zygo- 
mato,  et  pterigo-maxillaribus,  Ghaus.)  tum  proprio  pondere,  tum 
sese  contrahentibus  musculis  abductoribus,  digastricis  (mastoido- 
geniis  Ch.),  mylo  ,  genio,  sterno,  scapulo-byoideis  ,  sterno-thyroi- 
deo  ,  thyro-hyoideo  et  genio-glosso  ;  tum  denique  levissima  maxillae 
superioris  elevatione;  quae  actione  musculorum  colli  posteriorum, 
et  ventris  mastoidei  musculi  digastrici  effici  videtur;  et,  ut  conten¬ 
dunt  ceL  viri  Chaussier  et  Adelon  (i),  necessarius  effectus  est  fe¬ 
licis  dispositionis  articulationis  temporo-maxillaris. 


(i)  Dict.  des  Sciences  Med; ,  tom.  ix  >  pag.  586. 

XXVI.  Adducunt  maxillas  musculi  adductores  jam  nominati 
(XXV);  ab  actione*  desinentibus  musculis  abductoribus  supradicti 
(XXV).  ( Alimentorum  prehensio ). 

XXVII.  Substantia  alimentaria  ori  introducta ,  linguam  grate  vel 
ingrate  afficit.  ( Gustatio ). 

XXVIII.  Maxillarum  vero  abductione  et  adductione  alternanti¬ 
bus,  dentes  incisores  alimenta  demordere  et  resecare,  canini  sive 
laniarii  diffringere  et  lacerare,  molares  comminuere  et  triturare  non 
desinunt.  Hanc  triturationem  pterigoidei  interni  et  externi,  maxil¬ 
lam  inferiorem  in  latera  movendo;  buccinatores  (  alveolo-labiales 
Ch.),  flexillimaque  lingua,  alimenta  continuo  inter  angustos  dentium 
arcus  dirigendo  et  subigendo ,  egregie  exsequuntur.  {Masticatio), 

XXIX.  Interim  glandularum  salivalium  supra  memoratarum, 
(XXIII)  tum  alimentorum  stimulo,  tum  etiam  mechanice  pressis 
parotidibus,  secretione  aucta;  saliva  copiosius  effluens  ,  cum  muco, 
aeris  atmosphaerici  oxygenio ,  et  roscida  aquula ,  quam  molles  oris 
partes  transsudant ,  alimentis  intime  commiscetur  et  intricatur.  Ita 
cibi  non  solum  magis  magisque  in  pultaceurn  et  commode  deglu¬ 
bendum  bolum  vertuntur ,  sed  et  simul  jam  ad  ulteriorem  diges¬ 
tionem  et  assimilalionern  praeparantur  (i).  ( Insalivatio ). 

Digestionis  phaenomena  in  Pharynge  et  JEsophago 

occurrentia  ,  sine  deglutitio. 

XXX.  Pharynx  cum  ore  communicat  per  isthmum  faucium.  Haec 


(i)  Yid.  Blumenbachii  inst.  Physiol.  >  pag.  2 Gostingee  1810. 

apertura  superius  velo  pendulo,  inferius  linguae  basi,  lateraliter  binis 
ab  ulraque  parte  pilis  palati  mollis  terminatur.  A  posteriore  palati 
xnargine,  oris  cavitatem  inter  ac  fauces,  dependet  hoc  mobile  sep¬ 
tum,  musculis  peristaphylinis  in  et  externis,  palato-staphylinoque, 
sive  elevatore  uvulae  ,  constans.  Hoc  septum  antrorsum  membranae 
mucosae,  postrorsum  membranae  pituitariae  continuatione  obductum, 
in  media  parte  marginis  liberi,  conica  appendice,  uvula,  instruitur. 
Ab  uvula  laterales  versus  oris  cavi  partes  ,  veli  palati  margo  infe¬ 
rior,  in  utroque  latere,  duplici  et  arcuata  descendit  plica,  antrorsum 
in  linguae  radice,  postrorsum  in  lateralibus  faucium  partibus  evanes¬ 
cente.  Anterior  plica  musculum  glosso^staphylinum ,  posterior  pha- 
ryngo-staphylinum  excipit,  et  praedictas  pilas  efformat.  Utramque 
inter  pilam ,  in  utroque  latere ,  latent  glandulae  tonsillares  mucum 
secernentes. 

XXXI.  Pharynx  membranoso-carnosus  est  sacculus,  a  cranii  basi 
ad  aesophagum  sese  extendens;  in  cujus  cavo  hiant  antrorsum  choanae 
narium ,  tubae  Eustachianae,  cavum  oris  ,  et  larynx  ;  postrorsum  aeso- 
phagi  initium.  E  fibris  muscularibus  ternos  constrictores  efforman- 
tibus ,  et  membrana  mucosa  eas  interne  obvestiente  ,  constat  haec 
pharyngea  cavitas  infundibulilormis  ;  quae  ad  quartam  quintarn.ve 
colli  vertebram  angustatur  ,  et  finitur  in  aesophagum. 

XXXII.  JEsophagus  ductus  est  carnoso-membranosus ,  obsequio¬ 
sus,  qui  directe  per  thoracem  et  diaphragma  in  ventriculum  abiens, 
robustis  fasciculis  muscularibus  longitudinalibus,  et  transversis  com¬ 
ponitur. 

XXXIII.  Consistit  itaque  deglutitio  in  boli  alimentarii  ab  ore,  per 
pharyngem  et  aesophagum,  in  ventriculum  transmissione.  Hujus 

actionis  mechanismus  prima  fronte  simplex  quidem  ,  sed  propius 
inspectus  ,  valde  compositus  reperitur.  Ideo  eum  in  tria  sequentia 
tempora  dividere  haud  absonum  esse  putavimus. 

Primum  tempus  nobis  erit,  alimentorum  ab  ore  in  pharyngem  per 
isthmum  faucium;  secundum ,  a  pharynge  in  oesophagum ;  tertium , 
ab  aesophago  in  stomachum  transitus. 

XXXIY.  Bolo  alimentario  in  superficie  linguae  superiore  convo¬ 
luto,  os,  ad  se  mutuo  deductis  maxillis,  arcte  clauditur,  linguaeque 
apex  palato  fornicato  apprimitur  ;  dum  contrahentibus  sese  mus¬ 
culis  digastricis ,  genio-glossis  ,  genio-hyoideis,  mylo-hyoideis,  etc. , 
larynx,  pharynx,  et  os  hyoides  sursum  et  antrorsum,  versus  maxil¬ 
lam  inferiorem,  levatoribus  suis  firmatam,  ducuntur.  Simul  atque 
os  hyoides  elevatur  ,  linguae  radix  a  musculo  hyo-glosso  postior- 
siim  fertur  et  deorsum.  Tunc  epiglottis,  quasi  sub  retracta  linguae 
radice  abscondita  ,  deprimitur,  et  laryngis  aperturae  applicatur. 
Praeterea  haec  apertura  musculis  suis  ita  constringitur ,  ut  ab  he- 
terogeneorum  illapsu  tutissime  servetur.  Ergo,  versus  propriam 
radicem  retrahente  sese  lingua,  bolus,  hanc  inter  et  palatum  pres- 
sus,  via  declivi,  per  isthmum  faucium,  pone  clausam  laryngis  ri¬ 
mam ,  detruditur ,  et  ab  ampliato,  ipsique  quodammodo  occurrente 
pharyngis  infundibulo,  non  sine  singulari  et  violentiore  nixu,  ar¬ 
ripitur.  (Primum  tempus  i) 

XXXY.  Ah  actione  cessantibus  musculis  digastricis ,  mylo-hyoi¬ 
deis,  genio-hyoideis  ,  genio-glossis ,  etc.,  larynx,  pharynx  et  os 
hyoides  pristinum  repetunt  locum  ;  terni  pharyngis  constrictores 

alimentorum  stimulo  in  actum  ducuntur  ,  et  bolus  partirn  in 

© 

choanos  et  tubas  eustachianas  regurgitaret,  ni  palato  molli  cautum 

esset,  ne  quidquam  cibi  illa  foramina  ingrediatur.  Hoc  officium 
praestant  musculi  peristaphylini  in  et  externi ,  velum  elevando,  et 
narium  posteriorum  orificiis  praetendendo.  Ingestorum  per  isthmum 
faucium  reditum  praecludit  ipsa  intumescens  linguae  radix,  colum¬ 
nis  veli  palatini  sursum  tracta.  Quum  igitur  nulla  alia  via  bolo 
pateat  quam  aesophagus  ,  in  hunc  canalem  peristaltica  pharyngis 
constrictione  ,  velique  palatini  amplexu ,  detrudatur  necesse  est. 
( Secundum  tempus.') 

XXXVI.  iEsophagus  a  parte  superiore  ad  inferiorem  succes¬ 
sive  sese  contrahens ,  bolum  ,  eo  usque  tum  diaphragma  supera¬ 
verit,  urget,  ut  in  ventriculum  delabatur.  ( Tertium  tempus ).  Haec 
tria  tempora  citissime  se  excipiunt  et  brevissimis  absolvuntur. 

XXXVII.  Si  inutile  non  sit  admonere  magna  muci  copia  uni¬ 
versam  gulae  viam  lubricantis,  a  membranae  intimae  folliculis  lin¬ 
gualibus,  tonsillaribus,  cryptisque  muciparis  secreti,  deglutitionem 
egregie  juvari;  hanc  actionem  in  ore  voluntati,  in  pharynge  par- 
tim  voluntati ,  partim  instinctui ,  in  aesophago  instinctui  soli  sub¬ 
missam  esse  ;  adeoque  gradatim  a  vitae  animalis  jugo  ,  in  illud 
organicae  vitae  migrare ,  hisce  obiter  quoque  notasse  haud  indignum 
existimavimus. 

XXXVIII.  Praeter  oxygenium  esculentis  manducatione  intrica¬ 
tum ,  bolus,  dum  deglutitur,  aeris  atmospbaerici  pilam  prae  se  in 
stomachum  adhuc  propellit. 

XXXIX.  Hactenus  de  solidorum  assumptione  sermo  fuit ;  nunc 
vero  de  illa  liquidorum  pauca  in  medium  proferre  operae  praelium 
nobis  apparuit. 


(  V ) 

XL.  Potulenta  tribus  potissimum  modis  in  oris  cavum  intro¬ 
ducuntur,  scilicet  :  infusione,  projectione  et  suctione. 

XII.  Haec  ultima  locum  habet  dum  ope  tubuli,  vel  ore  imme¬ 
diate  rivi  superficiei  admoto,  lactentis  infantis  adinstar  sugimus. 
Quomodo  id  dat  ex  physicis  habemus.  Labiis  enim  supra  tubulum 
exacte  clausis  ,  velo  pendulo  ante  narium  posteriorum  foramina  ele¬ 
vato,  aer  ambiens  ab  oris  cavo,  arcetur  ;  in  quo  ,  reducta  lingua,  va¬ 
cuum  producitur.  Ita,  nulla  hic  resistentia  posita,  aer  externus,  li¬ 
quidi  superficiem  premens  ,  illud  per  tubulum  in  oris  cavitatem  im¬ 
pellat  necesse  est. 

XLII.  In  projectione  vas  labia  non  tangunt ;  sed  os  omnino  ape¬ 
ritur  ,  et  lingua  buccaeque  in  tubum  quasi  procedunt  ad  liquidum 
recipiendum  ;  ne  hujus  vehementior  in  fauces  lapsus  suffocationis 
metum  inducat. 

XLIIL  Dum  more  consueto,  nempe  infusione  bibimus,  vas  liqui¬ 
dum  continens  ori  admovetur  ;  labium  inferius  infra  vasis  marginem 
paulo  procedit.  Tum,  inclinato  vase,  liquidum  proprio  pondere  in 
oris  concamerationem  cadit;  actione  labiorum,  genarumque,  per  ex¬ 
cavatam  linguam  ,  versus  fauces  dirigitur,  vel  uti  bolus  deglutitur,  et 
ut  ait  celeberrimus  Marherr  ,  ibi  in  exstantem  Ubere  epiglotddem 
incurrens  ,  ab  illa  finditur ,  et  in  duos  quasi  rimlos  dividitur ,  quorum 
singulus  ad  latera  laryngis ,  rimam  glottidis  prceterfiuit .  Sic  artificiosd 
natur  ce  machinatione  cavetur  ne  facile  in  glottidem  se  insinuare 
haustus  liquor  possit  (i). 


(i)  Marherr.  praei,  in  Boerh.  Inst.  raed. ,  T.  i  9  pag.  289.  Loy.  1778. 

XL1Y.  Deglutitionem  liquidorum ,  illa  solidorum  difficilius  exse¬ 
quimur;  propterea  quod  priorum  moleculae  parum  cohaerentes  a  se 
invicem  continuo  secedere  moliuntur.  Quare  magna  ab  organis  deglu¬ 
titioni  dicatis  requiritur  intentio  ,  ut  versus  ipsi  ingrediendam  viam 
haustus  dirigatur.  Haec  etiam  deglutitio  in  morbis  fere  semper  prima 
impossibilis  evadit. 

XLV.  Aeris  deglutitio,  ob  eamdem  rationem  ac  liquidorum  (XLIV), 
his  multo  adhuc  fit  difficilior  ,  et  D.  Gosse  ,  Genevensis,  hoc  fluidum 
deglutiendi  facilitatem  non  nisi  longo  exercitio  est  adeptus. 

Digestionis  phaenomena  quae  fiunt  in  ventriculo  ,  sive 

Chymifi  catio. 

* 

XLVI.  Ventriculus  organum  est  cavum  ,  formam  coni  longitu- 
dinaliter  incurvati  referens.  In  regione  abdominis  hypochondriaca  si¬ 
nistra  ,  sub  diaphragmate,  hepar  inter  et  lien  situm,  a  latere  si¬ 
nistro  ad  dextrum,  a  parte  posteriore  ad  anteriorem  oblique  parum 
descendit.  Duobus  praeditum  est  orificiis  ,  quorum  alterum  ,  cardia  ; 
sursum  et  sinistrorsum  cum  oesophago  ;  alterum  ,  annulo  musculoso 
instructum,  pylorus ,  deorsum  et  dextrorsum  cum  duodeno  com¬ 
municat.  Haec  inter  orificia  duae  curvaturae,  diametraliter  sibi  op¬ 
positae,  cernuntur.  Harum  altera  superior ,  concava  et  parva,  cur¬ 
vatura  minor;  altera  inferior,  convexa  et  magna  curvatura  major 
audit. 

XLVII.  Tres  tunicae  cum  interjecta  tela  cellulari  ventriculi  sub¬ 
stantiam  constituunt. 

Prima,  extima,  serosa ,  peritonaei  continuatio,  ad  curvaturas  or¬ 
ganum  deserens  ,  innumeris  vasorum  ramis,  nervis  eo  coeuntibus  , 
ipsique  organo  pluribus  plicis  sustentaculum  praebet. 

Secunda,  media,  muscularis  ,  synonymse  oesophagi  continuatio, 
fasciculis  longitudinalibus  et  orbicularibus  constat. 

Tertia,  intima  ,  mucosa  ,  synonymae  oesophagi  continuatio,  rugosa, 
folliculos  muciparos  continet,  succumque  gastricum  exhalat. 

XLYIII.  Situs  ventriculi  alius  est  vacui ,  alius  repleti.  Ille  supra 
expositus  (XLVI) ,  ventriculi  est  jejuni ,  et  qualis  in  cadavere  ob¬ 
venit.  Distentus  vero  ingestis  ventriculus  ita  assurgit,  ut  curvatura 
major  ,  antea  pelvim  respiciens,  nunc  musculos  abdominales  spectet  ; 
curvatura  minor  ,  antea  superior  ,  nunc  posteriorem  locum  teneat  ; 
planum  antea  anterius  ,  nunc  diaphragmati ,  et.  planum  antea  poste¬ 
rius  ,  nunc  pelvi  obversum  sit, 

XLIX.  Quamvis  ventriculi  vacui  parietes  contigui  ab  ingestis  me¬ 
chanice  quasi  distendantur,  ipsis  tamen  in  hoc  negotio  quasdam  ac¬ 
tivitas  deneganda  non  est.  Tota  enim  superficie  interna  ventriculus 
sese  alimentis  ,  simul  atque  adveniunt,  applicat. 

L.  Cum  ventriculus  cibis  sufficienter  fuerit  dilatatus,  fames  dis¬ 
paret  ,  orificium  cardiacum  ,  mutata  ventriculi  positione ,  et  pylori¬ 
cum  ,  annuli  sui  constrictione  occluduntur  ;  oritur  totius  corporis  mo¬ 
mentanea  excitatio  ;  quam  brevi  omnium  aliarum  functionum  lan¬ 
guor  ,  a  virium  in  ventriculo  concentratione  dependens  ,  excipit 

LI.  Affluentibus  ab  omni  parte  humoribus  versus  stimulum  quem 
ingesta  in  stomacho  producunt  ,  succi  gastrici  et  mucosi  secretio 
augetur.  Hi  succi  ,  una  cum  assumptis  potulentis ,  et  continuo  de- 
glutita  saliva,  alimenta  ita  diluunt  et  modificant;  ut  nos  licet  latente 

modo,  chemia  vivens  ea  in  pultaceam  et  homogeneam  massam, 
chymurn  ,  convertat. 

LII.  Cliyrnificationi  non  parum  opis  adierunt  aer  cum  cibis  deglu- 
titus  (XXXVIII),  calor  visceris  auctus  ;  bilis  in  ventriculum  ascensus  ; 
verisimiliter  etiam  succi  pancreatici  concursus;  et  u  adulator  i  a  mo¬ 
tus  peristaltici  agitatio  ,  diaphragmatis,  musculorum  abdominalium 
actione,  arteriarumque  vicinarum  pulsatione  adjuta. 

LIII.  Alimenta  tamdiu  in  ventriculo  retinentur  quamdiu  chynri- 
ficatio  non  est  perfecta.  Haec  operatio  ,  in  universum  ,  intra  tertiam 
ad  sextam  post  pastum  horam  ita  absolvi  solet,  ut,  quae  initio  bilis 
i rn mixtione  amara  fuerant,  ingesta,  dein  acida  fiant;  et  postea, 
qua  proportione  chyrrms  elaboratur,  fibrarum  ventriculi  longitudi¬ 
nalium  contractione,  per  pylorum  in  duodenum  transeant. 

LIV.  Pylorus  sensibilitate  sua  alimenta  explorans  ,  sufficienter 
subactis  transitum  concedit ;  sed  illis  quorum  exacta  non  est  chy- 
mificatio,  ostium  claudit.  Sic  quasi  janitoris  munere  lungitur,  unde 
etiam  nomen  habet;  ttvxov enim  graecis  portae  custodem  significat. 

LV.  Ingesta  facilis  digestionis  prima  orificium  pyloricum  per¬ 
meare  (X)  ;  non  satis  adhuc  mutatas  quasdam  particulas  cum  chymi 
flumine  saepe  transire;  duriora  quidem  ut  sunt  ossa,  metalla,  etc., 
per  hoc  ostium  ab  ipsis  saepe  pulsatum,  eorumque  contactui  tandem 
assuefactum ,  eliminari  liquet. 

Digestionis  phaenomena  quos  in  duodeno  locum 

habent  s  sive  Chylifi catio . 

IjVI.  Intestinorum  primum  duodenum,  quod  duodecim  circiter 

transversos  digitos  longum  sit ,  nomen  sortitum  est.  A  ventriculi 
orificio  pylorico,  quod  undique  amplectitur,  proficiscens,  brevem  cum 
ipso  angulum  constituit.  Hinc  horizontaliter  dextrorsum  et  postrorsurn 
ad  vesiculam  felleam  abiens ,  alterum  angulum  efficit.  Unde  ad  per¬ 
pendiculum  usque  ad  tertiam  vertebram  lumbarem  descendens, 
tertium  angulum  format.  A  quo  horizontaliter  sinistrorsum  ,  et  pa¬ 
rum  sursum  procedens,  ante  columnam  vertebralem  in  intestinum 
tenue  excurrit.  Hic  igitur  tractus  duodenalis  curvaturam  constituit 
parte  sua  concava  sinistrum  latus  respicientem  ,  dextrumque  pan¬ 
creatis  finem  recipientem.  Ad  secundum  quem  diximus  angulum, 
hepatis  et  pancreatis  ductus  excretorii  bilem  succumque  pancrea¬ 
ticum  communi  ostio  in  duodeni  cavitatem  plorant. 

LVII.  Hoc  intestinum  fixum  in  abdomine  situm  occupans  tribus 
etiam  e  tunicis  fabricatur. 

Prima,  externa,  serosa  peritonaei  propago,  partem  intestini  tan¬ 
tum  obvestiens ,  magnam  huic  sese  dilatandi  facultatem  permittit. 

Secunda,  media,  musculosa  ,  e  fibris  transversis,  paucisque  lon¬ 
gitudinalibus  componitur. 

Tertia,  intima,  mucosa ,  variis  plicis  nomine  valvularum  conniven - 
tium  insignitis ,  cryptisque  muciparis  instruitur. 

LVIII.  Advenientem  sensim  sensimque  in  duodenum  chymum 
hujus  intestini  parietes  undique  amplectuntur  :  quo  membrana 
eorum  intima  et  cum  ea  ductuum  excretoriorum  hepatis,  pancreatis, 
vesiculaeque  felleae  commune  ostium  irritatur.  Unde  haec  irritatio, 
ope  ductuum  excretoriorum  ,  ad  respectivas  suas  glandulas  vesicu¬ 
lamque  felleam  transmissa  ,  majorem  bilis  ,  succique  pan¬ 
creatici  secretionem,  et  vesiculae  felleae  contractionem  producit.  Non 


cavitatem  fit  effusio,  sed  hinc  etiam  muci,  succique  perspiratorii 
abundantior  secretio. 

LIX.  Ab  his  omnibus  succis  chyrnus  diluitur,  penetratur,  aci- 
dilatem  amittit,  et,  nobis  incognita  ratione,  pars  ejus  nutritiva  , 
chylus ,  a  parte  excrementitia  separatur.  Hic  chylus  versus  intestini 
parietes  dirigitur,  a  vasorum  lymphaticorum  inhalantibus  oris  par¬ 
tu  n  absorbetur,  partimque  cum  fecibus  in  intestinum  tenue,  motu 
peristaltico  ,  propellitur.  Huic  operationi ,  quatenus  chymi  progres¬ 
sum  nonnihil  impediunt,  favere  debent  duodeni  tum  situs  fixus  , 
tum  tres  flexurae,  tum  valvulae  conniventes. 

Digestionis  phaenomena  quae  in  intestino  tenui 


peraguntur  i  sive 


LX.  Intestinum  tenue  angustus  est  canalis  ,  qui  in  homine  tres 
quartas  partes  viarum  digestivarum  constituit.  A  duodeni  extremi¬ 
tate  inferiore  incipit,  gyris  et  circumvolutionibus  usque  ad  regionem 
Iliacam  dextram  procedit  ,  et  in  intestinum  caecum  abit. 

LXI.  Tenuis  intestini  tunicae ,  in  genere,  conveniunt  cum  iis, 
quas  in  duodeno  et  ventriculo  distinximus.  Attamen  tantae,  quam 
hae  cavitates,  distensionis  capax  non  est  ;■  propterea  quod  tota  ejus 
externa  superficies  peritonaeo,  solo  posteriore  margine  excepto,  ob¬ 
tegitur.  Per  hunc  marginem  vasa  nervosque  accipit ,  et  mesenterio 
adhaeret. 

LXIL  Praeter  folliculos  mucosos,  vasa  exhalantia,  vasa  lympha- 

tica  sive  lactea  ,  ingens  valvularum  conniventium  vis  intimam 
intestini  tenuis  tunicam  obsidet.  Hae  valvulae,  quae  cum  vasis  lym¬ 
phaticis  ,  prout  intestinum  ad  finem  suum  proserpit,  numero  de¬ 
crescunt  ,  internam  tubi  superficiem  adeo  adaugent  ,  ut  mem¬ 
brana  ,  qua  efformantur  ,  mucosa,  cutaneum  involucrum  si  non  su¬ 
peret,  amplitudine  saltem  adaequet. 

IjXIII.  Quamvis  omnis  chyli  absorptio  in  hoc  intestino  exci  usi  ve 
non  perficiatur  (LIX)  ,  attamen  maximam  ejus  partem,  et  ,  ut  me¬ 
lius  dicam,  Iere  totam  ibi  absorberi  extra  omnem  dubitationis  aleam 
positum  est.  Hanc  absorptionem  in  parte  intestini  superiore  actuo¬ 
siorem  esse  quam  in  inferiore  ,  e  majori  ibi  exLstentium  vasorum 
lacteorum  numero  facile  eruitur. 

LXIY.  Massa  vero  alimentaria  peristaltico  motu,  intestinali  fluc¬ 
tuatione  ,  partium  vicinarum  compressu,  et  lubricante  succo  ente¬ 
rico  nimis  celeriter  propelleretur,  ut  chylus  rite  absorberi  possit; 
nisi  intestini  longitudo  ,  gyri  et  plicae  valvulosae  ejus  velociori  pro¬ 
gressui  quodammodo  obessent. 

LXV.  Vasa  lymphatica  peculiari  qua  gaudent  sensibilitate  non 
solum  chylum ,  intestini  contractione  expressum  ,  et  membranee 
mucosae  contiguum  absorbent;  sed  etiam  eum  e  massa  alimentaria, 
quam  valvularum  se  se  erigentium  ministerio  penetrant,  instar  spon¬ 
giae  exsugunt. 

.  LXVI.  Progreditur  autem  chylus  ciim  vasorum  lymphaticorum 
tonicitate ,  tum,  quibus  haec  ultima  instruuntur,  valvulis  refluxum 
impedientibus,  usque  ad  glandulas  mesentericas.  Ibi  novam  elabo¬ 
rationem  subit ,  sese  lymphae  a  vicinis  partibus  advenienti  immis¬ 
cet  ;  unde  majorem  animalisationis  gradum  acquirit.  Mirum  itaque 

videri  non  debet  harum  glandularum  affectionem  ,  tabem  mesente¬ 
ricam  ,  infantibus  gradatim  summum  inducere  marasmum. 

LXVII.  Hinc  vitae  proprietates  magis  magisque  induens,  chylus 
ad  cisternam  lumbarem  defertur.  Unde  in  ductum  thoracicum  as¬ 
cendens,  hujus  contractione  vicinarum  partium  impulsu  adjuta,  in 
venam  jugularem  sinistram,  prope  subclaveae  insertionem,  sanguinis 
fluento  guttatlm  affunditur.  Sic  prudentis  sim  a  cavit  natura  ne  li¬ 
quor  advena  insuetas  in  oeconomia  turbas  excitet.  Simul  atque 
chylus  sanguini  immiscetur,  omnium  functionum  oritur  incitatio, 
et  ,  quas  secum  vexerat,  particulae  diluentes  nutritionique  ineptae  , 
per  vias  urinarias  ,  cutaneas,  et  pulmonales  excernuntur. 

Digestionis  phaenomena  in  intestino  crasso  exsequenda  3 

sine  defecatio * 

XjXVIII.  Intestinum  crassum,  ultima  canalis  digestivi  cavitas, 
vix  quintam  totius  tubi  digestivi  partem  constituit.  Sed  si  longitu¬ 
dine  multum  a  tenui  superatur  (LX) ,  hunc  tamen  uti  diametro 
ita  et  tunicarum  crassitie  et  robore  excedit.  A  senis  inde  lustris 
ad  hoc  usque  tempus  ternas  in  eo  portiones,  c  ce  cum ,  colon  et  rec¬ 
tum  distinguere  solent  anatomici. 

LXIX.  Ccecum  ampli,  sed  valde  brevis  sacci  formam  referens,  in 
.regione  iliaca  dextra  situm  suum  obtinet,  et  intestinum  tenue  medio 
suo  excipit.  Ad  hanc  insertionem  valvula  ileo-caecalis,  faecibus  a  tenui 
in  'rassum  transitum  concedens,  eorumdem  ex  hoc  in  illud  regressui 

obest.  Appendet  eseci  sacco,  sub  intestini  tenuis  immissione,  incerti 
in  homine  usus  diverticulum ,  processus  vermiformis .  Hic  processus 
non  nisi  vestigium  esse  videtur  caecorum  in  quadrupedibus  herbivo- 
ris  obviorum.  Naturae  enim  placuit  multis  animalibus  similitudinis 
quaedam  puncta  suggerere. 

LXX.  Caeco  insequens  intestini  crassi  portio,  colon ,  respectu  situs 
in  quatuor  adhuc  partes  divisum  fuit.  A  caeco  usque  ad  dextrum  he¬ 
patis  lobum  extensa  pars  colon  ascendens  appellatur  ;  a  dextro  he¬ 
patis  lobo  sinistrum  latus  petens  pars  ,  colon  transversum  dicitur  ; 
hinc  ad  os  ilei  ejusdem  lateris  pars  progrediens,  colon  descendens  vo¬ 
catur;  denique  ab  osse  ilei  ad  quintam  lumborum  vertebram  in  in¬ 
testinum  rectum  transiens  pars  ,  flexura  sigmoidea  nuncupatur. 

LXXI.  Ultima  intestini  crassi,  et  igitur  totius  tubi  digestivi  ex¬ 
trema  portio,  rectum ,  coli  continuatio,  per  pelvim,  ante  os  sacrum 
et  coccygis,  ad  perpendiculum  descendens ,  in  ani  orificium  finitur. 

LXXII.  Intestini  crassi  structura  eadem  est  ac  intestini  praece¬ 
dentis;  si  quce  pauca  sequuntur,  exceperis.  Tunica  serosa  crassum 
non  undique  obtegens,  inferius  deserens,  majorem  ipsi  dilatationem 
permittit. 

Tunicae  musculosae  fibrae  longitudinales  in  terna  ligamenta  collecte 
sunt.  Harum  duo  anteriora,  unum  posterius,  colon  in  bullosa  quasi 
segmenta  distinguunt.  Recti  vero  tunica  muscularis,  robustior,  in 
fine  fibris  suis  orbicularibus  musculum  voluntati  subjectum  ani 
sphincterem  (  coccygio-analem  Gh.)  efformat. 

Tunica  mucosa,  pallidior,  in  colo  valvulis  conniventibus,  vasisque 
chylosis  fere  destituitur;  et  non  nisi  vasa  mere  absorbentia  ,  vasa 
perspiratoria,  cryptasque  mucosas  continet.  Rubicundior,  fungosior, 

in  recto  ingenti  muci  copia  prospicitur ,  rugasque  longitudinales , 
a  circularibus  fibris  tunicae  musculosae  confectas  offert. 

JLXXIII.  Postquam  feces  diutino  per  intestinum  tenue  itinere  , 
magis  magisque  inspissatae  fuerint,  ex  flavo  bruneum  colorem  nan¬ 
ciscuntur  ,  et  in  crassum  abeunt.  Earum  regurgitationem  in  tenue  na¬ 
turaliter  impossibilem  reddit  valvula  ileo-caecalis  ,  quae  eo  arctius 
clauditur ,  quo  intestinum  magis  distenditur.  Hoc  intestino  fecum 
receptaculi  officio  fungente  ,  nos  sordido  incommodo  jugiter  depo¬ 
nendi  alvum  sapientissima  natura  substraxit. 

LXXIV.  Vasa  hujus  intestini  absorbentia  ordinaria,  paucaque  lac¬ 
tea,  fluidiores  partes  ,  transfugamque  chylum  e  fecibus  sugentia,  ma¬ 
jorem  ipsis  continuo  densitatem,  colorisque  intensitatern  impertiuntur. 
Haec  fecum  consistentia,  intestini  amplitudo  ,  segmenta  ejus  bullosa, 
insignesque  flexurae,  tardam  admodum  scybalorum  propulsionem effi¬ 
ciunt.  Haec  p repulsio  multo  difficilior  adhuc  foret ,  ni  motui  peristal- 
lico  preli  abdominalis  actio  magnum  adferret  auxilium  ,  ni  glandulae 
mucosae  ,  per  totum  intestini  tractum  dispersae,  mucum  suum  lubri¬ 
cantem  effunderent. 

LXXV.  Ita  crasso  contenta  scybala  lente  progrediuntur,  fluidis 
magis  magisque  spoliantur ,  fetorem  acrimoniamque  a  putrefactionis 
principio  ortam  acquirunt.  Flas  scybalorum  qualitates  altius  rnotum 
antiperistalticum  ,  vomitumque  haud  dubie  suscitaturae ,  hic  non  nisi 
naturalem  tunicae  musculosae  contractionem,  qua  versus  rectum  scy¬ 
bala  urgentur  ,  cient.  Certus  itaque  intestino  crasso  salutaris  torporis 
gradus  denegandus  non  est. 

LXXYI.  Per  totum  hunc  coli  tractum  evolvuntur  deorsum  gaz 
acidum  carbonicum ,  hydrogenium  purum  ,  azotum ,  hydrogeniutn 

carbonatum  ,  sulfuratum  vel  etiam  phosphoricum.  Duo  priora  saepius 
per  os,  in  pravis  digestionibus,  eructantur  ;  ubi  posteriora  per  anum 
ordinario  expelluntur. 

LXXVIL  Cum  scybala  successive  in  amplum  et  distensile  rec¬ 
tum,  sphincteris  constrictione  inferius  clausum,  protrusa  fuerint ;  in 
eo  tamdiu  coacervantur  ,  ut  vel  mole  ,  vel  pondere  ,  vel  acritate ,  vel 
his  omnibus  simul  peculiarem  ibidem  stimulum  producant.  Hic  sti¬ 
mulus,  intestinum  primitus  vellicans  ,  eum  in  contractionem  ducit; 
oritur  tenesmus  ad  excretionem  non  sufficiens  ;  centrum  perceptionis 
de  exonerationis  necessitate,  admonetur ,  et  preli  abdominalis  actio  in 
auxilium  vocatur. 

LXXYIII.  Tunc  voluntas  omnibus  musculis  ipsi  subjectis  ,  qu 
ad  defecationis  negotium  concurrere  valent,  imprimis  vero  abdo¬ 
minalibus  et  diaphragmati ,  tam  validam  imperat  deorsum  pressio¬ 
nem  ,  ut  sphincteris  coccygisque  resistentia  superetur,  et  lubricantis 
undique  muci  favore  ,  scybala  per  anum  transprimentur.  Ani  orifi¬ 
cium,  remittente  nixu ,  mox  claudi ,  donec  rursus  sphincteris  dis¬ 
tractio  sollicitatur ,  vix  monitu  opus  est. 

ANNEXA. 


1.  Nil  magis  est  temerariam  quam  in  valde  repleto  ventriculo 
fortiora  emetica  porrigere. 

2.  Diu  jejunantibus  perit  appetitus. 

3.  Ostrearum  manducatio  appetitum  auget. 

4-  In  omni  inflammatione  ventriculi ,  praemissis  praemittendis,  vo¬ 
mitoria  non  proscribuntur. 

5.  In  principio  ascitis  alvi  fluxus  superveniens,  bonus  ,  in  decursu 
vero  frequenter  lethalis. 

6.  Quo  plura  adversus  morbum  decantantur  remedia,  eb  in  univer¬ 
sum  incurabilior  esse  solet. 

7.  Omnium  qui  ad  hunc  usque  diem  exstitere  illustrium  virorum, 
nemo  de  genere  humano  adeo  est  meritus  quam  immortalis  Jen- 
nerus  ,  specifici  antivariolosi  inventor. 

8.  Podagra  in  juvenibus  brevem  ,  in  senibus  longam  vitam  pro¬ 
mittit. 

9.  Thoraces  ,  quibus  plurium  feminarum  truncus, raro  tenellus  con¬ 
stringitur,  multorum  saepe  incurabilium  morborum  causa  existunt. 

10.  Mulieri  catameniis  deficientibus  sanguinem  e  naribus  fluere 
bonum.  Hip.  Aph.  33 ,  sect.  V. 

Imprimatur , 

J.-L.  KESTELOOT , 

Med.  Prof  ordin ., 
h .  t.  facultatis  medicas  Decanus . 

